
AUCTOR. 


C^uamquam  inflammationem  coeci  et  processus  ver- 
micularis in  antiquorum  autorum  operibus  aut  plane 
omissam,  aut  cum  totius  tubi  intestinalis  morbis  sem- 
per  conjunctam  invenimus:  nihilo  tamen  minus  eam 

jam  isto  tempore  fuisse  pro  certo  habeamus  oportet. 
Quum  enim  historia  et  antiquorum  populorum  et  aevi 
medii  multa  nobis  offerat  exempla  hominum  luxurioso- 
rum , qui  vires  digestionis  ad  plus  nutrimenti  atque  dif- 
Acilius,  quam  concoquere  possent,  sollicitarint:  nihil  de- 
fuit, quin  his  rebus  praecipue  nocentibus,  ut  nostris 
temporibus,  illae  tractus  intestinalis  phlogosis  species 
provocarentur.  Pet.  Frank  in  opere  suo  de  curandis 
hominum  morbis  primus  illarum  mentionem  facit,  sed 
quum  paucis  verbis  rem  tractat,  tum  symptomata,  quae 
in  exemplis  recentiori  aetate  observatis  vix  recognoscenda 
sunt,  nobis  pronuntiat.  Adeo  John  Abercrombie(l), 

(1)  Ueber  die  Kranklieiten  des  Darmkanals.  Aus  dein  Engli- 
sclien  von  H.  Wolff.  Bonn  1822  yag.  L39. 

qui  historiam  satis  gravem  ulcerationum  coecum  puellae 
cujusdam  tredecim  annos  natae  destruentium  prodidit, 
hunc  morbi  locum  ob  aliarum  observationum  inopiam 
fortuitum,  ut  videtur,  putavit.  Etsi  jam  priori  tempore 
vitia  coeci  et  processus  vermicularis  organica  satis  per- 
specta fuerunt,  quum  jam  Meckel,  Delius,  Fiirste- 
nau  illum  processum  deficientem,  Fleischmann  dupli- 
catum cernerent:  tamen  inter  primos,  qui  inflammato- 

rium hujus  organi  statum  palam  fecerunt,  Dr.  Louyer- 
Villermay(l)  referendus  est.  Quem  postquam  acade- 
miae  medicae  Parisiensi  dissertationem,  qua  acutam  e te- 
nebris et  silentio  protulit  formam,  tradidit,  mox  Me- 
1 i e r (2) , Soemmering,  Amyand(3),  Bodey,  Cor- 
bin(4),  Jadelot,  Unger(5),  multique  alii  secuti  snnt, 
qui  studia  operamque  in  disquirenda  morbi  forma  chro- 
nica praecipue  locarunt. 

Perinde  ac  ventriculus,  duodenum,  ileum,  colon  et 
rectum  separatim  inflammantur,  unde  nomina  gastritis, 
dodecadactylitis , ileitis,  colitis  et  proctitis  in  nosologiae 
compendiis  inveniuntur,  coeco  quoque  diathesis  phlogosis 
idiopathicae  asserenda  est.  Cujus  ct  processus  vermicularis 
inflammationi,  si  aliae  tubi  intestini  partes  vel  integrae  sunt 


(L)  Arcliives  generales  <le  medicine.  Toni.  V.  p,  246. 

(2)  Journal  ge’ne'ral  de  me'dicine  Septbr,  1827.  p.  317. 

(3)  Eticycl.  metliod,  Tom  II.  p.  286. 

(4)  Sur  les  perforations  des  inlestinaux.  Arcli.  ge'n.  1831. 

(5)  Conimenlalio  medico  - practica  de  morbis  intestini  coeci. 
Lipsiae  1828.  p.  30. 

vel  per  consensura  excitantur,  autores  nomen  »typhlitis« 
(ex  verbo  graeco  to  tvcpXov,  i.  e.  intestinum  coecum) 
tribuerunt.  Nos  hujus  morbi  decursum  considerantes 
duas  inflammationis  species  probare  cogimur.  Dum  ty- 
phlitis  acuta,  plerumque  causis  subito  et  vehementer  in 
coecum  inpulsum  facientibus  evocata,  maxime  gradum 
corripit,  in  enteritidis  acutae  modum : chronica,  quae  re- 
bus sensim  irritantibus  gignitur  atque  alitur,  per  longum 
tempus  durare  potest.  Quum  in  hac  faeces  in  coeco 
justo  diutius  perseverantes  plerumque  irritamentum  fa- 
ciant, nomine  «typhlitis  stercoracea«  affecta  est.  Si 
quis  speciem  quamque  secundum  morbi  sedem  iterum 
in  coeci  inflammationem  acutam  et  chronicam  ejusque 
processus  dividere  vellet:  non  modo  ob  permagnam  sym- 
ptomatum similitudinem  vix  fieri  posset,  sed  etiam,  si 
fieret,  haec  diagnosis  ludicra  morbo  curando  parvam  af- 
ferrent utilitatem,  Quibus  rebus  permoti  a conamine 
dividendi,  et  viribus  nostris  non  consentaneo  et  fere 
frustraneo,  libenter  abstinuimus,  in  re  nobis  ad  tractandum 
proposita  ex  observationibus  eorum,  quos  supra  comme- 
moravimus, nonnullisque  aliorum  operibus , symptomati- 
bus comprehensis  similibus  morbi  imaginem  conformare 
studentes. 

DE  TYPHL1TIDE  ACUTA. 

Quum  inflammatio  acuta  plerumque  ex  illo  coeci 
loco,  quo  processus  vermiformis  inseritur,  proficiscens 
superficiem  afficiat  serosam,  symptomata,  quae  peritoni- 

tidem  sequuntur,  hoc  quoque  in  morbo  apparent.  Ae- 
groti subito  plerumque  post  violentum  impetum  in  coe- 
cum  factum  dolore  ardente,  vehementi,  qui  manu  pre- 
mente summum  ad  gradum  augetur,  in  regione  iliaca 
tentantur.  Sed  dolor,  qui  finibus  hujus  regionis  minime 
continetur,  scapulam  percutit  et  ad  lateris  dextri  crus 
descendit.  Ut  situs  corporis  extensus  evitetur,  aegro- 

tus genibus  attractis  declinata  corporis  parte  superiori, 
abdominis  musculos  relaxare  studet.  Brevi  tempore 
praeterito  vomituritiones  et  vomitus  oriuntur,  quibus 
primum  ventriculi  contenta,  tum  substantiae  aeruginosae, 
herbaceae  evacuantur,  lleactio  febrilis  statim  adest. 
Pulsus  initio  frequens,  tensus,  plenus,  mox  in  filiformem 
et  celerem  coilabitur.  Unger(l),  qui  pulsus  frequen- 
tiam normalem,  immo  tardam  profitetur,  contra  plerosque 
autores  repugnat.  Sitis  urit  fauces.  Lingua  muco  al- 

bido obducta  et  adhuc  humida  est.  Alvus  peccat  aut 
per  sediun  excessum  aut  per  defectum..  Dolores  et 
anxietas  in  horas  accrescunt.  Permagna  virium  defectio 
intrat.  Facies  pallida,  vultus  anxius,  de  salute  despe- 
rans. Meteorismo  accedente  abdomen  plus  minusve  ex- 
tenditur. Convulsionibus  corripiuntur.  Rebus  sic  se 
habentibus  pulsus  innumerabilis,  irregularis,  interponens 
digito  vix  sentitur.  Tum  dolores  remittunt,  cutis  frigida, 
sudoribus  viscidis  obtecta,  labia  pallida,  lingua  arida, 
facies  hippocratica  et  mors  subit. 


(I)  viile  1.  o. 

Fere  omnibus  in  hujus  morbi  historiis;  quae  memo- 
riae proditae  sunt,  inflammationis  exitus  fuit  lethalis. 
Unus  Unger  de  femina  viginti  octo  annos  nata  nar- 
rat, quae  postquam  partum  edidit  difficilem,  atque  parvo 
temporis  spatio  intermisso  refrigerio  se  exposuit,  vehe- 
mentem, qui  in  regione  iliaca  saeviit,  dolorem  accusavit. 
Quum  primum  advocatus  est,  apparatu  antiphlogistico  ad- 
hibito dolorem  domuit,  quae  curandi  methodus  iterum 
reversum  plane  fugavit. 

ANATOMIA  PATHOLOGICA. 

Rebus  male  peractis  sectio  docuit  facta  haecce: 
Aperto  abdomine  fluidum  serosum  in  saccum  peritonaea- 
lem  exsudatum,  quo  processus  vermiformis  stipatus  est, 
odorem  exhalavit  foetidum.  Processus  ipse  tertia  parte 
productus,  sine  ulla  contentione  a coeco  solutus,  colo- 
rem praebuit  fuscum,  subnigrum,  et  omnia  vestigia  in- 
flammationis , cui  gangraena  finem  imposuit.  Maculae 
gangraenosae  et  in  ejus  mesenteriolo  et  in  mecocoeco  in- 
veniebantur. Ille  locus,  quo  processus  inseritur,  inflam- 
mationis focus  radios  ad  colon  ascendens  emiserat,  ubi 
paullatira  debiliores  evanescebant. 

DE  TYPHLITIDE  CHRONICA. 

Ut  omnium  corporis  organorum  irritationes  morbi- 
que chronici  notis  propriis  multo  mitiores,  quam  acuti 
se  manifestant:  ita  maxime  typhlitis  chronica  insidiose 
progreditur.  Aegroti,  si  eos  hoc  nomine  initio,  quo  va- 

letudo  minime  turbatur,  afficere  licet,  interdum  ex 
intestinis  laborant,  ad  alvi  constipationem  fere  sem- 
per  sunt  proclives.  Postquam  cibum  perceperunt 
— ac  largiter  quidem  se  invitare  — solent  de  dolore, 
qui  regionem  intra  umbilicum  sitam  quasi  extendens , ad 
os  ilium  dextrum  vagatur,  queruntur.  Quam  ciborum 
desiderium  non  abolitum  est,v  tam  status  gastrici  signa 
desunt.  Lingua  rubra  est  et  liumida.  Latus  dextrum 
sinistro  ad  dormiendum  anteponunt,  et  genua  trunco  ad- 
movere solent.  In  abdomine  manus  pressione  disqui- 
rendo regionem  iliacam  vel  mollem  reperimus  vel  coe- 
cum  faecibus  refertum , late  extensum  sentiunt.  Tacti 
levius  aegroti  doloribus  carent  , compressionem  fortiorem 
graviter  ferunt. 

MORBI  DECURSUS. 

Quum  quae  commemoravimus  signa,  nonnullis  tan- 
tum exceptis , omnibus  fere  tubi  intestinalis  chronicis 
statibus  morbosis  communia  diagnosi  magna  afferant  im- 
pedimenta, maxima  diligentia  et  ingenii  acumine,  ut  res 
vera  exploretur,  opus  esse  clarum  pellucidumque  videa- 
tur. At  vero,  si  medico  contigit,  ut  rebus  irritantibus 
optimo  modo  remotis , ne  iterum  accumularentur,  prohi- 
beret, morbum  saepenumero  ad  sanitatem  perducet. 
Quum  autem  morbus  aut  negligatur,  aut  parum  intelli- 
gatur,  membrana  mucosa  irritatione  chronica  destructa 
sedem  offert  ulcerationibus  malignis,  quarum  suppura- 
tiones ad  tunicam  tractus  intestinalis  muscularem  paulla- 

tim  propagantur.  Verum  etiam  hoc  in  morbi  stadio 
fieri  potest,  ut  ulceribus  medearis.  Nam,  ut  anatomia 
pathologica  (1)  nos  docet,  coecum  capsulae  crassis  pa- 
rietibus, colore  cineraceo  praeditae  simile,  interdum  ad 
ovi  columbini  seu  nucis  juglandis  magnitudinem  reda- 
ctum est.  Locus  membranae  mucosae  deletae  tela  reti- 
culari, quae  texturam  seroso -fibrosam  offert  et  margi- 
nibus membranae  mucosae  polyposis,  sinuosis  circum- 
datur, in  integrum  fere  restituitur. 

Sed  ulcus,  nisi  ad  sanitatem  reducitur,  tubi  intesti- 
nalis parietem  perforat.  Tum  perforatione  in  pariete 
dorsali  facta  inflammationem  telae  cellulosae  amplificatam 
suppuratio  mox  sequitur;  sin  latus  percussum  est  ventrale, 
massae  stercoraceae  in  saccum  peritonaealem  effluentes 
peritonitidem  excitant  acutissimam.  Quo  facto  aegroti 
diem  supremum  brevi  tempore  obeunt.  Quamquam  even- 
tus moestus  plurimis  in  casibus  vitam  mox  finit:  tamen 
naturam  ipsam  nonnullis  hominibus  opem  ferre  palliati- 
vam  minime  negari  potest.  Jam  inter  decursum  proces- 
sus ulcerativi  circumscriptae  peritonaei  vicini  inflamma- 
tiones suscitantur,  quarum  exsudata  plastica  coagula  fibri- 
nosa  et  inter  peritonaei  ventralem  parietem  et  intestina- 
lem adhaesiones  conformant.  Uti  pulmonis  parenchymatis 
prope  pleuram  siti  inflammatio  seu  tubercula  ibi  colli- 
quescentia pleurae  ipsi  phlogosin  inducunt,  et  membrana 


(1)  Rokitansky,  Handbucli  <ler  speciellen  patliologischen 
Analomie,  T.  III,  p.  286. 

serosa  costalis  cum  pulmonali  pseudomembrana  fibrinosa 
arctissime  conjungitur;  uti  pericardium  ex  pericarditide 
cum  cordis  superficie  tam  adstricte  coalescit,  ut  peri- 
cardium priori  tempore  affuisse  nonnulli  negaverint: 
sic  in  peritonitide  locali  natura  ad  conservandam  vitam 
similem  inire  viam,  et  materiem  faecalem  e foramine 
perforationis  formato  effluentem  innocuam  reddere  pot- 
est. Quum  in  Julii  hospitio  Ilerbipolitano  talem  morbi 
decursum  per  totius  fere  anni  spatium  observandi  mihi 
facultas  data  sit,  casum  istum  notatu  dignum  in  lucem 
proferre  mihi  concedatur. 

N.  N.  agricola,  sexaginta  tres  annos  natus,  robu- 
sta corporis  constitutione,  tempore,  antequam  in  hunc 
morbum  conjectus  est,  nisi  alvo  tarda  nonnumquam 
vexaretur,  in  valetudinem  nondum  incidit  adversam. 
Sex  septimanis,  priusquam  hospitio  adductus  est,  alvi 
vehemens  profluvium  cum  tenesmo  conjunctum,  quo  fae- 
ces cruentae  saepe  evacuatae  sunt,  accusavit.  Post  pau- 
cos dies  pedes  intumuerunt  ct  abdomen  paullatim  ma- 
gis magisque  hydropis  ascitae  symptomata  obtulit.  Eo- 
dem tempore  inferiores  paresi  corripiuntur  extremitates, 
quibus  quidem  facultas  se  movendi  integra  sensim  sen- 
simque  restituta  est.  Disquisitio  status  praesentis  ma- 
nualis durum  abdomen  et  extensum  quidem,  sed  fluido 
in  saccum  peritonaei  exsudato  vacuum  probat.  Atta- 
men in  regione  iliaca  dextra  a loco  coeci  paullulum 
aberrantem  tumorem  circumscriptum,  inaequalem,  e pro- 
funda abdominis  parte  se  efferentem,  qui  manus  pres- 

sione  magnum  et  acerbum  commovet  dolorem,  bene 
distinguimus,  et  notamus.  Appetentia  ciborum  nor- 
malis , alvus  saepe  per  tres  vel  quatuor  dies  est  consti- 
pata. Febris  omnino  deest.  Ut  morbus  localis  per  lon- 
gum tempus  duravit , ita  paullatim  et  vix  manifesto  as- 
similatio  deminuta  est.  Multo  antea,  ut  anamnesis 
nos  docuit,  aegrotus  quotidie  magnam  potus  spirituosi 
copiam  capere  solitus  est.  111.  de  Markus,  qui  de 
hac  re  ad  diagnosin  constituendam  difficillima  multa  fe- 
cit verba,  illum  regionis  iliacae  dextrae  tumorem  neoplas- 
mate seu  fungoso  seu  fibrinoso,  quod  ex  intestini  mem- 
brana serosa  originem  ducat,  conformari,  morbi  autem 
incipientis  profusionem  alvi  cruentam  irritatione  sympa- 
thica suscitatam  esse  arbitratus  est.  Ex  medici  prae- 
scripto unguentum  Jodi  (Kali  hydroj.  Drachra.  /?,  axungiae 
porci  Unz.  I.  m.  f.  ungt.)  tempore  matutino  et  vesper- 
tino nucis  juglandis  magnitudine  in  abdominis  tumorem 
infricatum  est.  Sed,  quum  aegrotus  remedium  aegre 
ferret,  mox  ab  eo  abstinuerunt,  et  diaeta  blanda,  bene 
nutriente  vires  labefactatas  reficiendi  consilium  ceperuut, 
quod  successit.  Postquam  morbus  per  sex  menses  eo- 
dem fere  statu  perseveravit,  symptomata  hydropica,  quae 
anasarca  praecipue  excellebant,  reverterunt.  Medicamen- 
tis diureticis  statim  adhibitis  anasarca  quidem  remove  • 
batur,  sed  in  hydrothoracem , quem  catarrlms  vehemens 
comitabatur,  orientem  nullam  habebant  vim.  Repente 
aeger  algore  concussivo  violento , qui  materiem  purifor- 
mem  circulationis  organis  seu  resorptam,  seu  eorum  in- 

flammatione  paratam  nobis  pronuntiavit,  correptus  est, 
cui  nonnullis  magnis  calomelanos  dosibus  (Scrupul.  /3. 
pro  . dosi)  repugnaverunt.  Impetus  quidem  non  rediit, 
verum  jam  duobus  diebus  post  vomitus  apparuit,  qui 
materiem  floccis  similem,  fuscam,  subnigram  ejecit 5 facies 
decomposita,  extremitates  frigidae,  sudores  viscidi,  sin- 
gultus facilis  mortem  prospicere  permiserunt  propinquam. 
Qua  mox  post  valetudinem  per  novem  menses  aegram 
oppressus  est. 

Nunc  de  iis,  quae  sectio  docuit,  dicamus.  Cavo 
thoracis  aperto  in  dextra  ejus  parte  empyema  fluidi  se- 
rosi cruore  tincti,  mensurae  dimidiae  invenimus.  Pleu- 
rae quidem  pulmonalis  exsudato  plastico  molli  obtecta 
superficies  ex  serositate,  quam  proxime  commemoravi, 
circumdante  colorem  sibi  assumserat  rubrum.  Pulmonis 
dextri  compressi  lobi  inferiores  carnificati  erant,  lobus 
autem  supremus  inter  cultrum  dissecantem  crepitum  ede- 
bat, et  cum  pulmone  sinistro  ceterum  sano  contento  spu- 
moso, sanguinolento  erat  infiltratus.  Pericardium  quo- 
que exsudatum  aquosum,  cruentum  continebat.  I11  se- 
roso cordis  tegimine  complures,  ut  dicuntur,  maculas 
tendinosas  variae  magnitudinis  vidimus.  Ventriculus 
cordis  uterque  statum  hypertrophiae  simplicis  obtulit. 
Haec  in  thoracis  cavo  degenerata.  Tum  abdomen  in- 
sectum est,  ubi  perienteritide  antecedente  omentum 
majus  ad  peritonaeum  adhaerebat  et  intestini  tenuis 
flexurae  inter  se  coaluerant.  Ilepar  et  lien  fuerunt 
sana,  ductus  autem  choledochus  calculum  biliarium  tres 

lineas  longum,  duas  circiter  latum,  unam  crassum  com- 
prehendit. Ab  ineunte  pelvi  minori  ad  acre  usque  he- 
patis latus  caverna  sacciformis,  quae  contentum  sordidum 
fuscum,  odorem  exhalans  faeculentum  complexa  esi, 
nobis  in  conspectum  venit.  Quo  ex  cavo,  quod  a ven- 
tris pariete  peritonaeo  ejus  degenerato,  a tergo  omento 
majore  finitum  est,  duo  foramina  ponte  carnoso  valde 
tenui  sejuncta  in  intestinum  coecum  duxerunt.  Et  coeci 
et  cavitatis  superficies  fuit  subnigra,  gangraenosa,  foe- 
tida. Appendices  villosae  dissolutae  coeci  membranae 
mucosae,  plastici  autem  exsudati  cavi  aqua  infusa  nata- 
bant. Saccus  peritonaealis  fluidum  turbidum,  fuscum 
mensurae  dimidiae  continuit.  Ventriculi  et  intestini  te- 
nuis mucosa  fuit  integra. 

Quod  ex  hac  sectione,  quam  summa  fecimus  dili- 
gentia, efficitur,  id  omnia,,  quae  per  morbi  decursum 
apparuerunt,  phaenomena  satis  declarare  mihi  videtur. 
Primum  alvus  ductu  choledocho  calculo  biliario  clauso 
constipata,  faeces  in  coeco  accumulatae*  membrana  mu- 
cosa semper  irritata,  tum  inflammata,  exulcerata  et  diar- 
rhoeae cruentae  efficiens.  Quum  primum  ulcus  coeci 
superficiei  peritonaeali  prope  accessit,  peritonaeum  chro- 
nice inflammatum  exsudato  seroso  hydropis  ascitae  signa 
commovit,  tum  locum,  ex  quo  exiit,  cum  peritonaeo  ven- 
trali membrana  fibrinosa  conjunxit.  Post  coeci  perfora- 
tionem materiem  faeculentam,  magna  copia  in  saccum 
^formatum  effusam , nervos  crurales  comprimentem  pare- 
sin fortasse  effecisse  puto. 

Dupuytren  hominem,  qui  ex  pulmonibus  labora- 
ret, tumorem  magnum  in  dextro  abdominis  latere  situm 
habuisse  narrat.  Alvus  fuit  vehementer  adstricta.  Quum 
fluctuatione  impetrata  tumorem  patefecit,  pus  aquosus 
se  effudit.  Fistula,  quae  restitit,  semper  fluidum  idem, 
numquam  materiem  faecalem  evacuavit.  Postquam  aegro- 
tus peritonitidi  acutae  succubuit,  sectio  abscessum  inter 
musculos  abdominales  et  peritonaeum , quocum  coecum 
erat  conjunctum , ortum  docuit.  Quo  in  abscessu  pro- 
cessus vermicularis  in  latere  perforatus  se  aperuit, 
Quis  est,  qui  permagnam  hujus  historiae  cum  mea  si- 
militudinem neget?  Tota  foret,  ni  processus  vermicula- 
ris hoc  in  casu  causa  ignota  exulceratus,  ceteroquin 
sanus , faecibus  in  eum  ingredi  studentibus  ita  forti- 
ter repugnasset,  ut  foramen  ulceratione  factum  pene- 
trare non  possent. 

Ex  his  elucet,  perforationem  minime  omnibus  in 
casibus  tristem  afferre  exitum;  sed  saepenumero  peri- 
tonitide locali  antecedente  processus  destruentes,  immi- 
nentes seu  jam  ortas  effusiones,  quae  peritonaei  inte- 
gritati sunt  inimicae,  natura  finire  studet (1).  Si  vero 
causae  irritantes  perdurant,  tandem  aut  phthisis  perito- 
naealis  cum  destructionibus  consequentibus,  aut  adhae- 
sionibus inflammationis  focum  definientibus  solutis  peri- 
tonitis totalis  exstat. 


(1)  Rokitansky  1.  c.  j».  1T2. 

AETIOLOGIA. 

Eadem  irritamenta  causaeque,  quae  leniter  ac  perti- 
naciter in  coecum  ejusque  processum  agentes  typhliti- 

\ 

dem  chronicam  gignunt,  repentinum  et  vehementem  impe- 
tum facientes  acutam  morbi  speciem  commovent. 

Compressiones,  contusiones,  ictus,  sicut  omnia,  quae 
violentam  nocendi  vim  habent,  in  regione  iliaca  dextra 
applicata  inflammationem  provocare  possunt  acutam.  Si 
processus  vermiformis  sive  cum  seu  sine  coeco  hernia 
crurali  inguinalive  tenetur,  tum  ex  incarceratione  pro- 
cessus phlogisticus  originem  ducere  potest.  Quamquam 
plerumque  aliae  intestini  partes,  quae  una  cum  coeco 
sunt  prolapsae,  sunt  inflammatae.  Rokitansky  in  nu- 
merum causarum  rheumatismum  quoque  referendum  pu- 
tat, sed  in  omnibus  iis,  quos  equidem  animo  percucurri 
casibus,  autores  illius  rationem  non  habuerunt.  At  dra- 
stica  et  praecipue  aloetica,  quae  constat  specifice  in  imi 
ventris  organa  agere,  abusu  deglutita  crassa  intestina  ve- 
hementer irritant. 

Typhi  itis  chronica  inter  omnes  facillime  corripit, 
quia  diaeta  lauta  utuntur  et  vitam  degunt  otiosam.  Quare 
praecipue  in  hominibus  medium  circiter  vitae  spatium 
assecutis  repcritur.  Quum  nutrimenta  tam  praeter  modum 
capta  quam  excitantia,  imprimis  spirituosa  tubi  intesti- 
nalis motum  peristalticum  fortiter  stimulent,  per  valvu- 
lam Bauhini  semper  recens  materies  in  intestinum  coe- 
cum jam  satis  superque  plenum  ingeritur.  Si  homines 

cibo  se  complere  solent,  itaque  colon  identidem  infarciunt, 
coeci  parietes,  praecipue  apparatus  valvulae  in  perpetuae 
irritationis  statum  incidat  necesse  est(l).  Contra  has 
res  ingestas  illae  positae  sunt,  quae  aut  concoctioni  om- 
nino se  opponunt,  aut,  ut  perficiatur,  minus  magnam 
ventriculi  et  intestini  vim  ad  contentionem  postulant.  Quae 
res  aut  sponte  ut  apud  maniacos  (2),  aut  fortuito  deglu- 
tiuntur.  Sunt,  qui  in  intestinorum  diverticulis  et  impri- 
mis in  processu  vermiculari  eorum , qui  multis  grandini- 
bus (Hagelkorner)  ictis  feris  fructi  sint,  earum  magnam 
multitudinem  se  deprehendisse  affirment,  quae  quidem, 
vita  durante,  fle  minimam  quidem  molestiam  adtule- 
rint (3).  Vanderinonde  in  processu  vermiformi  dilatato 
tres  magnas  (4)  invenit  glandes  (Flintenkugeln).  Com- 
plures autores  ossium  cerasi,  acuum,  faecum  etc.  mentio- 
nem faciunt,  quorum  magna  copia  illo  processu  se  colle- 
gerat. Corpuscula,  quae  in  eum  perveniunt,  incrustationi 
subjici  possunt;  adeo  sine  irritatione  ex  muco  ibi  secieto 
calculi  conformari  posse  videntur,  qui  tum,  ut  apud 
equos  saepe  conspicimus,  in  concretiones  majores,  lapi- 


(L)  Naumann,  Handbuch  der  medicinisclien  Clinik.  Bd.  IV. 
Al.lli.  2. 

(2)  Maniacus  ferramenla.  araneas,  lacertos,  bufones  eadem 
temeritate  masticabat  et  devorabat.  Tandem  febre  continua  cum 
diarrhoea  torminosa  correptus  obiit,  lteperiuntur  duo  cultri  fru 
sta  alterum  in  coeco,  alterum  in  recto  prope  anim.  Ooecum  pure 

scatebat.  Lieutaud  Hist.  anat.  med.  I.  320. 

(3)  Hevin,  Mcmoire  de  1’academie  de  cliirurgie.  Toin.  I. 


P- 


377. 

(4)  Vanderinonde,  Journ.  de 


Medecine.  Tom,  XX.  p.  441. 

des  tractus  intestinalis,  conjungi  possunt.  W e geler  in 
processu  vermiformi  hominis,  qui  ex  typhlitide  mortuu? 
est,  complures  reperit  calculos,  quorum  maximus,  ovi 
columbini  volumen  tenens,  grana  duodeviginti  pondo  valuit. 
Etsi  iis  primo  obtutu  magna  cum  calcis  fragmentis  fuit 
similitudo,  tamen  odor,  quem  edebant,  originem  prodi- 
dit. Secundum  Robiqueti  disquisitionem  chemicam 
centum  partes  ex  cerae  pinguis  sexaginta  partibus,  cal- 
cariae phosphoricae  triginta,  materiei  organicae  ignotae 
octo  et  jacturae  duabus  constiterunt.  Verum  etiam  ver- 
mes, utSoemmering  et  Jadelot  nos  docuerunt,  et 
conglomerati  processus  mucosam  tantopere  irritare  pos- 
sunt, ut  perniciosa  ista  inflammatio  oriatur. 

Omnia,  quae  ad  nocendum  apta  supra  memoravi, 
tum  potissimum  agunt,  quando  hominibus  aetate  prove- 
ctioribus tam  opera  est  sedentaria,  natura  phlegmatica, 
quam  excretio  alvina  et  ordine  et  numeri  naturaeque 
ratione  semper  perturbata,  atque  sanguinis  fluxus  per 
abdominis  venas  retardatus. 

Dysenteria,  dothienenteritis , tuberculosis,  quod  in- 
flammationem mucosae  intestini  localem  gignunt,  partes 
affectas  ulceribus  destruunt,  postremo  parietes  perforare 
possunt;  at  ille  subinflammatorius  mucosae  status  minime 
ut  multi  recentiorum  autorum  judicant  sola  et  primitiva 
est  morborum  causa,  sed  illorum  morborum  symptoma 
habendus  et  ex  iis,  ut  cutis  inflammatio  exanthematum, 
genitus  est.  Ex  typhlitide  autem  chronica  ipsa  mihi 
sequi  videtur,  magnam  et  rapidam  in  illis  febribus  vi- 

rium  prostrationem  et  alia  characteris  typhosi  signa  neu- 
tiquam  ex  inflammatorio  intestini  statu  tantum  evadere, 
quippe  quum  in  nostro  morbo  haec  symptomata  plane 
desint. 

Illa  quoque  mala,  quae  vel  morbosa  sunt  conflata 
textura,  ut  coeci  angustatio,  constrictura,  obliteratio,  vel 
Secum  . ducunt  pseudorganisationem , ut  lupiae  in  coeco 
formatae,  induratio,  scirrhus,  carcinoma,  osteoides  etc., 
inflammatio  sequitur  symptomatica , cui  'cum  morbo  no- 
stro nil  est  commune. 

DIAGNOSIS.  4 

Ex  symptomatum  indiciis  sollerter  investigatis  se- 
duloque  perpensis  et  comparatis  medico  saepenumero  con- 
tingit, ut  pblogosis  sedem  naturamque  exploret.  Quanti 
sit  momenti  vera  morbi  signorum  declaratio  et  sympto- 
matum aliorum  distinctio,  inde  maxime  elucet,  quod  ra- 
tio curandi  in  diagnosi  bene  constituta  unum  ponit  fun- 
damentum. Omnia,  quae  astringunt,  ut  exemplum  affe- 
ram, vel  roborant,  atonia  praesumpta  a medico,  et  plu- 
rima antispasmodicorum  perniciosa  et  nociva  sunt,  ideo- 
que  ad  exitum  ducunt  funestum.  Ut  diagnosis  certa 
fiat,  nulla  quidem  signo  singulo  plena  dignitas  et  fides 
tribuenda  est,  sed  omnia  symptomata  conjunctim  respici, 
curiose  examinari  diligenterque  inter  se  conferri  solent. 
Abdomen  manu  quam  diligentissime  explorandi  conditio 
est  prima,  ex  qua  penitior  mali  congnitio  evadit.  Quando 
ad  dignoscendam  speciem  acutam,  quae  facile  intelli- 

genda  est,  digiti  regionem  iliacam  tangunt,  de  vehementi 
ibi  dolore,  qui  etiam  regione  a manu  perquirente  libe- 
rata perpetuo  saevit,  aegroti  queruntur.  In  peritonitide 
totali,  quacum  reliqua  morbi  signa  plane  fere  consentiunt, 
quamvis  ex  regione  inguinali  dextra  exire  possit  et  saepe 
exeat,  tamen  dolor  ardens  non  ita  unam  abdominis  par- 
tem parvam  tenet,  ut  non  radios  emittens  se  super  huc- 
usque liberam  abdominis  partem  extendat.  A peritonal- 
gia  rheumatica  et  spasmis  tractus  intestinalis  dolorosis  eo 
discernitur  phlogosis,  quod  aegroti  tam  intervallis  fruun- 
tur  doloribus  liberis , quam  compressio  non  modo  do- 
lorem non  excitat,  sed  etiam  plerumque  mitigat. 

Multo  difficilius  typhlitis  chronica,  quae  ingressu  suo 
leviter  tantummodo  incommodat,  hac  itaque  periodo  ae- 
gros parum  sollicitat,  a medicis  cognoscitur.  Raro  acci- 
dit, ut  prima  scrutatione  medico  malum  illud  occultum  e 
tenebris  producatur.  Plerumque  aegrotum  per  longius 
tempus  observari  et  temporis  spatiis  diversis  interjectis 
explorari  opus  est.  Quodsi  fortior  manus  impressio  et 
contrectatio  aegroto  sensum  ingratum  semper  excitat,  ac 
medicus  coecum  contentis  dilatatum  sentit,  et  cetera 
morbi  indicia  consentiunt:  tum  de  morbi  natura  non  du- 
bitandum. Maxima  dignitate  in  malo  vere  perspiciendo 
est  anamnesis.  Nam  et  constitutione  aegroti  et  aetate 
et  vi\endi  latione  et  animi  temperie  et  morbi  tam  de- 
cursu quam  causis  multisque  aliis  indiciis  lux  magna 
emanat.  Clara  autem  et  pellucida  morbi  exeuntis,  quum 
peritonitidis  acutae  symptomata  subito  appareant,  diagno- 

sis  evadit.  In  feminis  fieri  potest,  ut  oophoritis  signa 
proferat  simillima.  Verum  illae  membranae  mucosae  tubi 
intestinalis  laesiones  ejus  que  functionis  perturbationes 
prohibent,  quominus  medicus  fallatur.  Attamen  nihilo 
minus  signis  quamvis  exacte  conceptis  saepe  accidit,  ut 
inflammatio  ante  mortem  non  dignoscatur. 

PROGNOSIS. 

Inter  omnes  tractus  intestinalis  partium  singularum 
inflammationes  typhlitis  acuta  maximum  inferre  solet  pe- 
riculum. Augurium  ex  causis  occasionalibus  potissimum 
pendet.  Si  res  coeco  seu  ejus  appendici  nocentes  mi- 
nime e medio  tolli  possunt,  quod,  quum  in  processu  a er-  ; 
miformi  motus  peristalticus  fortis  aliena  removens  non  . 
exspectandus  fit,  saepe  fieri  nequit  et  semper  inflamma- 
tionem paene  exstinctam  suscitant,  velut  acus  deglutitae, 
calculi  ibi  conformati,  vermes  multaque  alia,  exitus  ple- 
rumque est  infaustus.  Nisi  auxilium  fortissimum  citis- 
simumque  fertur,  gangraena  pblogosibus,  quae  herniis 
incarceratis,  metastasibus,  traumaticis  coeci  laesionibus 
genitae  sunt,  finem  imponit.  Quamquam  typhlitis  acuta 
numquam  parvi  momenti  morbus  est,  tamen  in  homini- 
bus irritabilibus*  debilibus,  cachexia  laborantibus,  m gra- 
vidis et  puerperis,  in  infantibus,  quod  difficultatem  mor- 
bum dignoscendi  augent,  multo  pejor  existit  prognosis. 
In  numerum  signorum  periculosissimorum  liaecce  refe-i 
renda  sunt.  Dolorum  cruciatus  vehementer  adauctus, 
cujus  centrum  in  coeco  situm,  super  abdomen  totum  ra- 

dians,  ne  levissimum  quidem  tactum  tolerat,  extremita- 
tes frigidae,  obstipatio  alvi  pertinax,  vomitus  bilem  viii- 
dem  evacuantes,  singultus  perpetuus,  ischuria,  respiratio 
difficilis,  convulsiones,  lipothymiae.  Intestinorum  tono 
plane  ablato  meteorismus  offert  indicium  malum.  Quum 
dolores,  facie  decomposita,  debilitate  permagna,  cute  fri- 
gida, pulsu  frequentissimo , parvo,  omnino  remittentes 
virium  collapsum  ostenderunt,  tum  inflammationis  in 
gangraenam  transitus  perfectus  et  mors  propinqua  est. 

Typhlitis  chronica,  ubi  morbo  ingrediente  medicus 
arcessitur,  vere  dignoscitur,  aegrotus  praescriptis  medi- 
cis obedit,  cura  apta  sanescere  potest.  Plerique  ho- 
mines, quum  doloribus  molestiisque  aliis  parum  vexen- 
tur, tolerandas  perturbationes  alvinas  jucunditatibus  vitae 
abdicandis  anteponunt ; aut  negotiis , quibus  res  ad  vi- 
vendum necessarias  sibi  comparare  solent,  coacti,  ut  su- 
tores, sartores  aliique,  a rebus  nocivis  semper  in  se 
agentibus  se  abstinere  non  possunt.  Quae  res  exitum 
lethalem  parantes  prognosin  reddunt  malam.  Cave  qui- 
dem, ne  mucosae  irritationem  saepe  persistere,  inflamma- 
tionem autem  facile  recidivam  fieri  obliviscaris.  Similes 
destructiones,  quae  in  ventriculo  obveniunt,  imprimis 
ad  ejus  pylorum,  artis  nostrae  quidem  plura  experimenta 
admittunt,  bis  autem  non  superatae  mox  lethales  fiunt, 
dum  omnem  subruunt  nutritionem ; minus  haec  labefa- 
ctatur a destructionibus  in  nostra  tubi  intestinalis  parte. 
Ejus  itaque  textura  morbose  alienata  vita  quidem  diu 
conservari,  in  integrum  autem  multo  difficilius  restitui 

potest.  Saepe  aegroti  desiderium  naturae  viribus  vale- 
tudinis dubiae  in  pristinum  mox  restituendae  statum  lae- 
tiorem non  expletur,  et  medicus,  qui  festinanter  judicat 
morbumque  illico  medicamentis  se  sublaturum  sperat, 
fallitur.  Quamvis  igitur  ulceribus  mucosam  destruentibus 
et  perforationem  comminitantibus  prognosis  dubia  fiat:  k 
tamen  spem  morbi  subigendi  minime  plane  delet;  imo 
aegrotos , qui  ad  altum  marasmi  gradum  pervenerunt, 
paullatim  convalescere  videmus,  nisi  peritonitis  perfora- 
tione provocata,  seu  phthisis  intestinalis  augurium  sup- 
peditant pessimum. 

CURA. 

Antequam  de  morbi  indicatione  verba  facimus,  de 
indicatione  causali  nobis  dicendum  est.  Nam  saepenu- 
mero  laxantibus  oleosis  corpora  illo  loco  haerentia  seu 
faeces  ibi  accumulatas  removere  contigit,  qua  ratione 
curae  morbi  optime  consulitur.  Coecum  et  processus 
vermiformis , quum  hernia  iucarcerata  extra  abdominis 
cavum  retinentur,  operationibus  chirurgicis  in  statum 
pristinum  redigantur  oportet.  In  iis  quoque  casibus,  in 
quibus  corpora  aspera  seu  faeces  seu  vermes  in  proces- 
sum intrant,  fortasse  chirurgia  in  posterum  auxilium  af- 
ferre possit.  Profecto,  inquit  autor  quidam  (1),  si  fieri 
posset,  ut  tuto  ac  subtiliter  morbum  dignosceremus,  si 

(1)  Neue  Sammlung  auserlesener  Abhandlungen  zum  Ge- 
brauclie  praktisclier  Aerzte,  XI.  Bd.  I.  St.  p.  33. 

ille  constanter  decurreret,  spero  fore,  ut  aegroti  opera- 
tione chirurgica  fortasse  a morte  serventur.  Operae 
pretium  foret,  ut  id,  quod  diximus,  acquireremus,  expe- 
rimenta, quae  de  bestiarum  processu  vermiculari  facta 
sunt,  iterum  instituere  et  augere.  Etiamsi  semper  ope- 
ratio erit  periculosissima,  tamen  hoc  loco  Celsi  (1) 
latissime  patent  verba:  «Verum  hic  quoque  nihil  interest, 
an  satis  tutum  praesidium  sit,  quod  unicum  est.« 

Quodsi  aut  illa  indicatio  non  explenda  est  aut  ex- 
pleta inflammationem  minime  domuit,  totus  apparatus  an- 
tiphlogisticus,  ut  in  peritonitide  totali  adhibetur,  primum 
locum  tenet.  Neque  pulsus  parvus,  spasticus,  nec  spu- 
ria aegroti  debilitas  medicum  impediant,  quominus  lar- 
gam venaesectionem  faciat.  Plerumque  pulsus,  dum  san- 
guis fluit,  explicatur,  plenior  molliorque  fit.  Saepe  cru- 
sta inflammatoria  in  sanguine  effuso  aut  omnino  non 
apparet,  aut  secundae  demum  venaesectionis  sanguinem 
obducit.  Praeter  venaesectionem,  quae  morbo  crescente 
statim  repetenda  atque  ad  lipothymiam  paene  perficienda 
est,  hirudines,  quas  plurimi  autores  curcurbitulis  cruen- 
tis hac  in  corporis  parte  anteponunt,  magna  sunt  utili- 
tate. Quamquam  Lesser  hirudinibus  ad  anum  applica- 
tis maximam  tribuit  efficientiam:  tamen  plurimi  Brous- 
sais  sequuntur,  qui  proxime  lcjco  morbo  correpto  eas 
imponi  jubet.  Ad  regionem  iliacam  dextram  quindecim 
ad  viginti  applices,  ex  quarum  vulneribus  sanguinem  ab- 


(1)  De  medicina.  Lib,  VII.  cap.  33. 


26 


unde  se  effundere  concedas.  Tum  cataplasmata  emollien- 
tia, sive  si  eorum  gravitatem  aegroti  aegre  ferunt,  fo- 
mentationes ex  herbis,  radicibusque  mucilaginosis,  amy- 
laceis  decoctis  paratas,  quibus  remediorum  narcoticorum, 
uti  cicutae,  hyoscyami,  belladonnae  herbae  partem  tribuas, 
lege  artis  adhibeas.  Verum  fomentationes,  quae,  ut 
idem  calor  perduret,  saepissime  commutandae  sunt,  re- 
frigerandi periculo  aegrotos  facile  exponunt.  Inflamma- 
tione florente  ungt.  hydrarg.  cinerei,  ungt.  althaeae  cum 
ol.  hyosc.  coct.  infrictioni  oh  permagnos  levissimo  tactu 
provocatos  dolores  aegroti  se  non  subjiciunt, 

Multi  balneas  calidas  laudant.  Puchelt(l),  qui 
telae  cellulosae  inter  coecum  et  musculos  sitae  inflam- 
mationi nomen  dedit  perityphlitidis,  balneis  calidis  hiru- 
dinibusque satis  mature  applicatis  morbum  plerumque  ad 
faustum  perduxit  eventum.  Gelidae  autem,  quas 
Srnitli  commendavit,  fomentationes  in  tractanda  typldi- 
tide  adhuc  propter  observationum  inopiam  rejiciendae 
sunt,  praecipue  ea  de  causa,  quod  status  membranarum 
serosarum  phlogistici  ad  frigus  adhibendum  omnino  non 
idonei. 

Ex  medicaminum  caterva,  quae  apparatus  antiphlo- 
gisticus  continet,  circumspectius  nobis  nostro  in  morbo 
eligendum  est,  quum  materies  medicatrix  per  tractum 
perducta  ad  locum  inflammatum  ipsum  vim  habere  pos- 
sit. Mucilaginosa  tantum  et  oleosa  forma  emulsionis 


(1)  Heidelberger  Jalirl».  Bancl  VIII.  Heft  XX 

i conjuncta  et  tractus  irritabilitatem  mitigant  et  substantias 
I laedentes  involvunt.  Alvus,  si  per  longius  retinetur,  vel 
oleo  Ricini  vel  clysmatibus  emollientibus  immissis  movea- 
tur. Opium,  quod  a Vogel,  Ricliter,  Naumann 
multisque  aliis  merito  celebratur,  non  modo  omnes  affe- 
ctiones spasticas  tollit,  aegrotorum  irritabilitatem  sensi- 
bilitatemque  nimiam  mitigat;  sed  etiam  tum  saepe  sto- 
machus patitur,  quum  nutrimenta  perfacile  subigenda, 
postquam  deglutita  sunt,  statim  vomitu  ejiciuntur.  L Her- 
mi ni  er  contra  hunc  vomitum  potionem  nivatam  valde 
laudat. 

Quibus  rebus  considerate  adhibitis,  ad  hominis  con- 
stitutionem accommodatis,  interdum  accidit,  ut  status  in- 
flammatorius plane  refugiat,  sed  irritatio  chronica,  cujus 
cura  cum  infra  descripta  consentit,  saepe  remanet. 

Sub  gangraenae  indiciis  a quaque  morbum  curandi 
ratione  abstinendum  est. 

Tum  de  typlditidis  chronicae  medela  dicamus.  In 
hoc  morbo  sanando  ad  causas  quoque,  quibus  commove- 
tur, maxime  respiciendum  est.  Si  vermes  coecum  irri- 
tare solent,  tum  in  antihelminthicis  salus.  Ut  corpus 
autem  et  dyscrasia,  seu  haemorrhoidali  seu  arthritica,  et 
animi  temperie  et  aetate  provecta  et  vivendi  ratione 
aliisque  praedispositum  in  statum  integrum  restituatur, 

aegroto  voluptates  et  vinum  et  lautae  epulae  recusandae. 

' 

Illis  antem  conditionibus  perdurantibus  semper  fere  im- 
peditur, quominus  malum  istud  insidiosum  fugemus.  Ut 
accumulatio  faecum  evitetur,  excretiones  alvinae  ad  na- 

turae  praecepta  revocandae  sunt.  Cui  malo  ea  medici- 
nae pars,  quae  victu  curat  morbos,  imprimis  repugnat. 

Ut  valetudo  conservetur,  indicatio  prophylactica  cum 
hac  curae  parte  omnino  fere  congruit.  Aegrotus,  qui 
abdomen  pedesque  eodem  modo  calefacit,  per  diem  no- 
ctemque aequalem  conclavi  temperiem  servat,  domicilio 
utitur  sicco,  sano.  Omnibus,  quae  abdomen  comprimere 
possunt,  evitatis  corpus  coeli  salubritati  atque  tempera- 
tioni expositum  modice  exerceatur.  Nutrimentum  gela- 
tinosum , concoctu  facile,  pauca  excrementa  relinquens, 
maxima  cum  continentia  percipiatur.  Carnes  almae  aro- 
maticaeque  sicut  potiores  spirituosae  plane  rejectae,  cum 
cibis  e lacte  seu  farina  paratis  mutandae  sunt.  Balneae 
quoque  tepidae;  quas  frictiones  sequuntur,  minime  sunt 
negligendae.  Quamvis  remedia  nutrimentaque  roborantia, 
tonica',  adstringentia  plerumque  seponenda  sint,  tamen, 
ut  P.  Frank  dicit,  interdum  fontes  minerales  ferrum 
continentes,  infusum  corticis  Chinae  frigide  paratum  om- 
niaque  illa,  quae  auctam  tubi  intestinalis  sensibilitatem 
sine  vehementi  irritatione  ad  functionem  normalem  redu- 
cere possunt,  magnum  afferunt  commodum. 

Multa  sunt  contra  alvum  pertinaciter  constipatam 
faecesque  in  coeco  sese  accumulantes  remedia  commen- 
data. Krukenberg  sufficientem  aquae  recentis  copiam 
matutino  post  somnum  tempore  aegrotum  bibere  , atque 
eodem  tempore  fumum  herbae  nicotianae  haurire  jubet. 
Phoebus  remedium  a Loclce,  philosopho,  et  postea  a 
J.  F.  Osiander  laudatum  in  memoriam  revocat.  Quo- 

tidie  eodem  tempore  alvum  exoneratum  ire,  abdomen, 
nisi  herniae  aliaeque  causae  se  opponant,  fortiter  com- 
primere praecipue  celebrat.  Rebus  illis  frustra  adhibitis, 
tandem  ad  materiem  medicam  refugias. 

Laxantia  ordinis  oleosorum  seu  salium  mediorum 
statui  subinflammatorio  bene  respondent.  Temporis  spa- 
tiis interpositis  hydrarg.  muriat.  mit.  dosis  purgans  prae- 
beatur, seu  clysmata  applicentur.  Rebus  rubefacienti- 
bus, ut  erapl.  canth.  perpet. , seu  ungt.  acribus,  velut 
tart.  stib.  apto  abdominis  loco  ad  cutem  derivetur.  Si 
symptomata  inflammationis  recrudescunt,  et  hirudines  in- 
terdum admoveantur  et  ungt.  hydrarg.  cin.  infricetur. 
Naumann  sedibus  cruentis  acidum  phosphoricum  mu- 
cilagine  involutum,  clysmata  mucilaginosa,  quibus  alumi- 
nis grana  quatuor  ad  sex  addit,  et  balneas  aromaticas 
saepe  repetitas  statira  opponit. 

Peritonitis  totalis,  quae  materie  faecali  in  saccum 
peritonaei  effusa  elicitur,  omnibus  rebus  adhibitis  resi- 
stens mortem  rapide  accelerat.*  Quo  in  malo  nuper 
Stokes  Opium  magnis  dosibus  intoxicationem  efficien- 
tibus porrectum  valde  laudat.  Aegrum  quiete  cubare, 
neque  quidquam  edere  nec  bibere,  quod  intestina  irritet, 
jubet.  Tum,  postquam  opio  motus  peristalticus  ita  re- 
tardatus est,  ut  intestina  perfecta  paene  fruantur  tran- 
quillitate, periculum  adhaesionibus  inter  peritonaeum 
ventrale  et  coeci  inflammatione  factis  imminui  seu  plane 
de  medio  tolli  arbitratur.  Sed  et  experientia  senten- 
tiam illam  nondum  affirmavit,  et  membranam  serosam 

ad  fibrinam  exsudandam  non  inclinantem  motus  peri- 
stalticus  opii  narcosi  remotus,  ut  coalescat,  incitare  mihi 
non  videtur.  Sin  ad  exsudationem  plasticam  proclivis 
est,  motus  peristalticus  adhaesiones  non  diruit,  ut  ana- 
tomia  pathologica  docet  et  in  pleura  inflammata,  quae 
quoque  movetur,  saepe  cernimus. 

Si  profusio  alvi,  sedum  natura,  eraaciatio,  lenta, 
quae  mox  adest,  febris  ulcerationum  genitam  phthisin 
intestinalem  pronuntiant : remediis  adstringentibus , ut 

aqua  calcis  lacte  diluta , sero  lactis  aluminato , plumbo 
acetico,  acido  sulphurico  multisque  aliis  colliquationes 
deminuendae  sunt.  Sic  medicus,  quamqnam  finem  inevi- 
tabilem minime  removere  potest,  vitam  tamen  in  tempus 
nonnullum  protrahere  studet. 


V I T A. 


Natus  sum  ego,  Edua  rdus  Stxitc,  Iserlohnae, 
urbe  Guestphaliae,  die  II.  mens.  Novbr.  anni  MDCCCXX. 
patre  Arnoldo  Friderico,  advocato,  quem  ante 
quinque  annos  dira  morte  mihi  abreptum  lugeo  semper- 
que  lugebo,  matre  Sophia  e gente  Lent,  quam  sal- 
vam adhuc  pio  gratoque  animo  veneror.  Fidem  confi- 
teor evangelicam. 

Prijnis  litterarum  elementis  in  patria  urbe  imbutus, 
arehigymnasium  Susatense,  cui  Clar.  Patze  praecst, 
per  decem  fere  annos  frequentavi.  Testimonio  maturi- 
tatis munitus  verno  anni  MDCCCXL.  tempore  almam 
adii  Ruperto- Carolinam,  ibique  a Rectore  magnifico 
III.  II 1 1 m a n n in  civium  academicoruni  numerum  re- 
ceptus sum. 

Hae  sunt,  quas  per  semestre  ibi  frequentavi 
scholas : 

Logicen  me  docuit  Cei.  de  R e i cli  li  n-M  cl  degg, 
physicen  experimentalem  Cei.  Jolly,  mineralogiam  111. 
ab  Lconbard,  zoologiam  Cei.  Rronn,  botaniccn 
111.  B i sch  o ff. 

Semestri  praeterlapso  in  universitatem  litterariam 
Berolinensem  me  contuli,  ubi  a Rectore  magnifico  III. 
Lichtenstein  civibus  acadernicis  adseriptus,  a decano 
spectatissimo  Beat.  Osann  in  album  medicuqi  relatus 
sum.  Per  annum  hisce  interfui  lectionibus: 

111.  Steffcns  de  psychologia,  111.  M itsch  crlich 
de  chemia  cxperimcntali,  111.  ,T  o.  Mueller  de  anatomia 
generali  et  speciali  et  organorum  sensuum,  de  physiologia 
speciali  et  generationis,  de  anatomia  comparata,  III. 
Schlemm  de  osteologia,  qui  una  cum  III.  Mueller 
Jn  arte  cadavera  rite  secandi  dux  mihi  fuit,  111.  Hck- 
ker  de  cncyclopaedia  et  methodologia,  de  patholoeia 
generali,  Ccl.  Mitscherlicb  de  materia  medica. 

...  t,uobus  semestribus  exactis  Herbipolin  pe- 

tii, ubi  Rector  magnificus  III.  Linlce  facultati  medicae 
me  adseripsit. 

Hisce  ibi  praeceptoribus  gavisus  sum. 


111.  de  Markus  i 11  pathologia  ct  therapia  speciali, 
in  clinico  propaedeulico , 111.  Textor  in  chirurgia  ge- 
nerali et  speciali,  in  arte  operandi  chirurgica,  in  do- 
ctrina et  fascias  rite  applicandi  et  instrumentorum. 
Praeterea  adii  scholas  medicas  111.  de  Markus,  chi- 
rurgicas 111.  Textor,  obstetricias  111.  d’0  utrepont, 
qui  idem  in  exercitationibus  in  phantomate  instituendis 
moderator  mihi  fuit,  institutum  policlinicum  111. 
R i n e k e r. 

Per  annum  ibi  commoratus  ad  universitatem  Bero- 
linensem  redii,  et  ab  Rectore  magnifico  111.  de  Rau- 
mcr  in  album  civium  academicorum  relatus,  apud  de- 
canum maxime  spectabilem  111.  J o.  31  u e 11  er  nomen 
professus  sum. 

Quas  hic  frequentavi  scholas,  hae  sunt: 

Exp.  Schoeller  de  arte  obstetricia,  111.  Casper 
<le  medicina  forensi,  111.  Jo.  Mueller  de  anatomia  pa- 
thologica, 111.  Hecker  de  medicinae  historia.  Prae- 
terea scholas  adii  clinicas  medicas  Cei.  Wolff,  Cei. 
Ilomberg,  ophthalmiatrico- chirurgicas  111.  Dieflen- 
bach,  syphiliticas  Cl.  Ii  luge. 

Quibus  viris  omnibus,  optime  de  me  meritis,  maxi- 
mas ago  gratias  semperque  habebo. 

Jam  vero  tentaminibus , et  philosophico  et  medico 
nec  non  examine  rigoroso  coram  Gratioso  Medicorum 
Ordine  rite  superatis,  spero  fore,  ut  dissertatione  thesi- 
busque publice  defensis  summi  in  medicina  ct  chirurgia 
honores  in  me  conferantur. 


T II  E S E S 


1.  Recte  dicit  Celsus:  pulsus  fallacissimum  morborum 
signum. 

2.  Peculiares  oculorum  morbos  esse  nego. 

3.  Crusta  phlogistica  non  est  signum  pathognonioni- 
cum  pblogoseos. 

4.  Tuberculoseos  ct  Scrophuloseos  natura  est  eadem. 

5.  In  suscipienda  operatione  obstetricia  vita  matris 
pluris  aestimanda  est,  quam  infantis. 

